section_heading: Slavonske Lole
paragraph_text: Sljedeći album pod nazivom Viruj mi, dado objavljuju 1997. godine u izdanju Croatie Records. Zbog promjena u sastavu na izdavanje albuma čekalo se tri godine. Ime je dobio po isto imenoj pjesmi koja se najviše isticala od čitavog materijala. Album je Lolama donio veliki uspjeh i prodan je u nakladi koja danas odgovara zlatnom izdanju. U narednom periodu odlaze u svijet te nastupaju u Australiji i Kanadi, a nakon povratka održavaju niz koncerata po Slavoniji pod nazivom "Šokačka posla", gdje su ih u Slavonskom Brodu, Osijeku, Đakovu, Vinkovcima i drugim mjestima, uvijek dočekale prepune dvorane. U nekim mjestima radi velike potražnje za kartama morali su održati i po dva koncerta. S njima su uvijek nastupali i KUD-ovi, koji su svojom izvedbom još više doprinosili odličnoj atmosferi.